**PARAMOS SUTARTIS**

2022 m. kovo \_\_ d.

Vilnius

**\_\_\_\_\_\_\_\_\_\_\_\_\_\_\_\_\_\_,** juridinio asmens kodas \_\_\_\_\_\_\_\_\_\_\_\_, buveinės adresas \_\_\_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal bendrovės įstatus (toliau – **Paramos teikėjas**), ir

**Lietuvos keleivių vežimo asociacija**, juridinio asmens kodas 304962891, buveinės adresas Sodų g. 22, Vilnius, atstovaujama prezidento Gintaro Nakučio, veikiančio pagal asociacijos įstatus (toliau – **Paramos gavėjas**),

Paramos teikėjas ir Paramos gavėjas, kurie toliau kartu vadinami **Šalimis**, o kiekvienas atskirai – **Šalimi**, atsižvelgdamos į tai, kad:

1. Visoje Lietuvos Respublikos teritorijoje yra įvesta nepaprastoji padėtis[[1]](#footnote-1);
2. 2022-02-24 Rusijos Federacija paskelbė karinę operaciją Ukrainos teritorijoje ir pradėjo vykdyti karinius veiksmus Ukrainos ir joje gyvenančių civilių atžvilgiu;
3. Nuo karo bėgantiems Ukrainos pabėgėliams reikalinga pagalba, susijusi su pervežimo paslaugomis;
4. Atsižvelgiant į tai, kad Paramos gavėjo veiklos tikslai yra susiję su keleivių vežimo veikla, atitinkamai, Paramos gavėjas suvienijo visus Lietuvos keleivių vežimo asociacijai priklausančius narius bei kitus keleivių vežėjus, turinčius teisę vežti keleivius, siekiant padėti karo pabėgėliams iš Ukrainos, juos pervežant nuo pasienio;
5. Vadovaujantis Lietuvos Respublikos labdaros ir paramos įstatymo nuostatomis bei kitais teisės aktais, Paramos gavėjas gali gauti šioje sutartyje numatytą paramą;
6. Paramos teikėjas nori suteikti Paramos gavėjui šioje sutartyje nurodytą Paramą, o Paramos gavėjas pageidauja šią paramą gauti.

Todėl Šalys šia sutartimi (toliau – **Sutartis**) susitaria:

1. **Sutarties objektas**
2. Paramos teikėjas savanoriškai ir neatlygintinai įsipareigoja suteikti Paramos gavėjui \_\_\_\_\_\_,- Eur (\_\_\_\_\_\_\_\_\_\_\_\_ eurų 00 ct) finansinę paramą (toliau – **parama**), pervesdamas šią sumą į Sutarties 2.2. punkte nurodytą Paramos gavėjo banko sąskaitą, o Paramos gavėjas įsipareigoja minėtą paramą priimti.
3. Paramos gavėjas įsipareigoja suteiktą paramą naudoti Lietuvos Respublikos labdaros ir paramos įstatyme numatytų ir tik šioje Sutartyje detalizuotų visuomenei naudingų tikslų įgyvendinimui – padėti karo pabėgėliams iš Ukrainos, teikiant jiems pervežimo paslaugas per Lietuvos keleivių vežimo asociacijos narius bei kitus keleivių vežėjus, turinčius teisę vežti keleivius.
4. **Sutarties Paramos teikėjo teisės ir pareigos**
5. Paramos teikėjas patvirtina, kad Sutartis neprieštarauja Paramos teikėjo teisėms ir teisėtiems interesams ar Paramos teikėjo organų sprendimams.
6. Paramos teikėjas įsipareigoja šios Sutarties 1.1. punkte nurodytą paramą suteikti Paramos gavėjui iki \_\_\_\_\_\_\_\_\_\_\_\_\_\_\_\_\_\_, šią sumą pervedant į Paramos gavėjo banko sąskaitą Nr. LT04 7044 0901 0297 6534, esančią AB SEB banke.
7. **Paramos gavėjo teisės ir pareigos**
8. Paramos gavėjas patvirtina ir garantuoja, kad jis turi teisę gauti paramą, t.y. atitinka Lietuvos Respublikos labdaros ir paramos įstatymo 7 straipsnio 1 dalies 3 punkto reikalavimus ir jam yra suteiktas paramos gavėjo statusas.
9. Paramos gavėjas privalo atskirai tvarkyti gaunamos paramos apskaitą, kaip tai numatyta Lietuvos Respublikos labdaros ir paramos įstatymo 11 straipsnyje, teikti duomenis apie surinktų paramos lėšų sumą bei teikti paramos panaudojimo finansinę ataskaitą.
10. Paramos gavėjas įsipareigoja viešinti informaciją apie gautą paramą ir sutikti, kad šią informaciją viešintų Paramos teikėjas savo nuožiūra ir pasirinktais būdais.
11. Paramos gavėjas vadovaujasi Lietuvos Respublikos labdaros ir paramos įstatymo 8 straipsniu.
12. **Sutarties galiojimas ir nutraukimas**
13. Sutartis įsigalioja nuo jos pasirašymo momento ir galioja iki visiško Šalių įsipareigojimų įvykdymo.
14. Sutartis gali būti nutraukta raštišku Šalių susitarimu.
15. Šalys įsipareigoja vykdyti Sutartį sąžiningai ir tinkamai, vadovautis bendradarbiavimo (kooperavimosi) principais.
16. Sutartis Šalių raštišku susitarimu gali būti pakeista ar papildyta.
17. **Baigiamosios nuostatos**
18. Pasirašydamos Sutartį, Šalys (jų atstovai) pareiškia ir patvirtina, kad Sutartis ar atskiros jos sąlygos nepagrįstai nesuteikia nė vienai iš Šalių perdėto pranašumo. Kiekviena Šalis patvirtina, kad Sutarties pasirašymo metu nėra nė vienos aplinkybės (Šalies neinformuotumo, nepatyrimo, neapdairumo ir kt.), įskaitant numatytas Lietuvos Respublikos civilinio kodekso 6.228 straipsnyje, dėl kurių galėtų atsirasti esminė Sutarties Šalių nelygybė. Kiekviena Šalis patvirtina, kad dėl Sutarties sąlygų pareiškė pasiūlymus ir pastabas, į kurias sudarant Sutartį buvo atsižvelgta, t.y. kiekviena Šalis galėjo daryti įtaką nustatant Sutarties sąlygas, kurios yra aiškiai išreikštos, Šalims suprantamos ir priimtinos, kad Sutartis ar jos atskiros sąlygos nepažeidžia Šalių teisių ir pareigų pusiausvyros bei Šalių teisių ir interesų.
19. Šalių susitarimu visi ginčai, kylantys dėl Sutarties, sprendžiami Šalių tarpusavio derybų keliu remiantis sąžiningumo, protingumo, teisingumo principais. Šalims nepavykus susitarti, ginčai sprendžiami Lietuvos Respublikos įstatymų nustatyta tvarka pagal Paramos gavėjo buveinės vietą.
20. Šalys įsipareigoja savo apskaitoje ir atskaitomybėje atspindėti suteiktą/gautą paramą.
21. Visi Sutarties priedai, pasirašyti ir patvirtinti abiejų Šalių yra laikomi neatskiriama šios Sutarties dalimi.
22. Ši Sutartis yra sudaryta dviem (2) egzemplioriais lietuvių kalba, turinčiais vienodą teisinę galią, kurių vienas lieka Paramos teikėjui ir vienas – Paramos gavėjui.
23. **Rekvizitai ir parašai:**

|  |
| --- |
| ***Paramos teikėjas:***Įmonės pavadinimasĮmonės kodas: \_\_\_\_\_\_\_\_\_\_\_\_\_Buveinės adresas:\_\_\_\_\_\_\_\_\_\_\_\_\_\_\_\_\_\_\_A/s:\_\_\_\_\_\_\_\_\_\_\_\_\_\_\_\_\_\_\_Bankas \_\_\_\_\_\_\_\_\_\_\_\_\_\_\_\_\_.....................................................\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(parašas)*  *A.V.* |

|  |
| --- |
| ***Paramos gavėjas:*****Lietuvos keleivių vežimo asociacija**Įmonės kodas: 304962891Buveinės adresas: Sodų g. 22, VilniusParamos sąskaita: LT04 7044 0901 0297 6534AB SEB bankasPrezidentas Gintaras Nakutis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(parašas)*  *A.V.* |

1. Lietuvos Respublikos Prezidento 2022 m. vasario 24 d. dekretas Nr. 1K-872 „Dėl nepaprastosios padėties paskelbimo“, žr. <https://www.lrp.lt/data/public/uploads/2022/02/2022-02-24-nr.-1k-872.pdf>. [↑](#footnote-ref-1)